b'\n_START_ARTICLE_\nD\xc5\xabk\xc5\xa1to mokykla\n_START_SECTION_\nIstorija\n_START_PARAGRAPH_\n1864\xc2\xa0m. \xc4\xafsteigta valdin\xc4\x97 prad\xc5\xbeios mokykla, 1914\xe2\x80\x931944\xc2\xa0m. pradin\xc4\x97, nuo 1944\xc2\xa0m. septynmet\xc4\x97, nuo 1952\xc2\xa0m. vidurin\xc4\x97._NEWLINE_Pirmoji mokykla D\xc5\xabk\xc5\xa1to apylink\xc4\x97se buvo \xc4\xafkurta apie 1890\xc2\xa0m. Pa\xc5\xbeemi\xc5\xa1ki\xc5\xb3 kaime. Tuomet mokyklose buvo mokoma rus\xc5\xb3 kalba, o 1921\xe2\x80\x931939\xc2\xa0m. lenk\xc5\xb3 u\xc5\xbeimtoje Ryt\xc5\xb3 Lietuvoje\xc2\xa0\xe2\x80\x93 lenk\xc5\xb3 kalba. 1936\xc2\xa0m. prad\xc4\x97tas statyti pagrindinis D\xc5\xabk\xc5\xa1to mokyklos pastatas, kuris iki Antrojo pasaulinio karo nebuvo pabaigtas. 1945\xc2\xa0m. D\xc5\xabk\xc5\xa1to dvare atidaryta pirmoji progimnazijos klas\xc4\x97. 1946\xc2\xa0m. D\xc5\xabk\xc5\xa1te atidarytos 3 progimnazijos klas\xc4\x97s. 1947\xc2\xa0m. mokykla persik\xc4\x97l\xc4\x97 \xc4\xaf dabartines patalpas. 1953\xc2\xa0m. brandos atestatus gavo pirmieji 17 abiturient\xc5\xb3. 1976\xc2\xa0m. pastatytas pirmasis, o 1988\xc2\xa0m. antrasis priestatas su erdvia sporto sale, valgykla, naujais kabinetais. 1997\xc2\xa0m. i\xc5\xa1leista paskutinioji rusi\xc5\xa1kos mokyklos laida. 2003\xc2\xa0m. mokykl\xc4\x85 baig\xc4\x97 50-oji abiturient\xc5\xb3 laida.'